Parterapi (NRK-program)

Parterapi er et humorprogram på NRK fra 2017. Komiker Kevin Vågenes, kjent fra serier som Kollektivet og Jul i Blodfjell, spiller hovedrollen. Serien består av 34 timinutters episoder fordelt på fire sesonger, samt en bonusepisode. Serien ble lansert i NRK TV høsten 2017, og den andre sesongen gikk høsten 2018. Denne sesongen ble også sendt lørdager på NRK1. Den tredje sesongen hadde premiere i oktober 2019. 

Seriens andre sesong ble en nasjonal snakkis og seersuksess med oppimot 1 million seere per episode. Serien vant klassen for årets humorprogram, mens Vågnes ble kåret til årets morsomste på TV under Humorprisen 2018. Den vant også klassen beste humorprogram under Gullruten 2019 og fagprisen for beste sminke ved Michelle Johansson under både Gullruten 2019 og Gullruten 2020. I tillegg var den nominert i klassene beste skuespiller (Kevin Vågenes) og beste manus, TV-drama (Martin Zimmer og Kevin Vågenes) under Gullruten 2019. Seriens tredje sesong og Vågnes ble også nominert til Humorprisen 2019 i klassene årets humorprogram og årets morsomste på TV.

Serien er inspirert av den amerikanske webserien Web Therapy med Lisa Kudrow. Den svenske komikeren Christine Meltzer lager også en svensk versjon med tittelen Parterapi. Den svenske serien hadde premiere på Kanal 5 27. oktober 2019. En dansk remake hadde likeledes premiere den 27. oktober 2019 på DR2.

Om serien 
Den første sesongen består av kun to episoder, og den var hovedsakelig en nettserie. De to episodene ble likevel sendt på NRK3 noe senere. Sesong 2 hadde premiere 14. september 2018. Sesong 2 har ti episoder, og hver episode varer i rundt ti minutter. Sesong 3 består også av elleve episoder og hadde premiere 4. oktober 2019. I første sesong er terapeuten en mann, mens parterapeuten er en kvinne i de andre sesongene. 

I serien møter seerne forskjellige kjæreste-, samboer- og ektepar som går til parterapeut i et siste forsøk på å redde forholdet. Komiker Kevin Vågenes spiller den ene parten i hvert par.

Parene

Referanser

Eksterne lenker 
 

Norske humorprogrammer på TV
TV-produksjoner på NRK
Gullruten for beste TV-program
TV-program med vinnere av Gullrutens fagpris